tartuNLP/wikipedia-smugri-20251201 huggingface dataset:
Nimivõimsus

Nimivõimsus ehk nominaalvõimsus on elektritarviti või muu energiamuunduri (soojusmasin, elektrigeneraator, trafo) võimsus tootja määratud normaalrežiimi korral. Nimivõimsust väljendatakse vattides ja selle kordühikutes.
Elektritarvitite nimivõimsus näitab toiteallikast (harilikult vooluvõrgust) tarbitavat maksimaalset võimsust, millel seade võib pidevalt töötada. Seda võimsust nimetatakse ka seadme võimsustarbeks (nt elektriradiaatori võimsustarve võib olla astmeliselt muudetav).
Elektritootmispaigaldise või -seadme nimivõimsus on arendatav (välja antav) võimsus tehnilises dokumentatsioonis kindlaks määratud tingimustel (nt päikesepaneeli puhul kiiritustihedusel 1000 W/m² ja temperatuuril 25 °C).
Installeeritud võimsus

Installitud võimsus ehk paigaldatud võimsus, ka paigaldise nimivõimsus (inglise keeles "installed capacity"), on energiatehnikas maksimaalne võimsus, millega paigaldis on kavandatud töötama. Paigaldise installeeritud võimsus saadakse koos töötavate üksuste nimivõimsuste summana.
Installeeritud võimsuse mõistet kasutatakse eriti seoses päikese- ja tuuleparkidega. Kui näiteks päikesepargi installeeritud võimsus on 24 megavatti, siis on niisune paigaldis optimaalse päikesepaiste tingimustes võimeline tootma elektrienergiat 24 megavatti tunnis.
Sarnaselt näitab elektrituuliku (tuulegeneraatori) ja tuulepargi installeeritud võimsus, kui palju elektrienergiat tunnis võib see paigaldis optimaalsetes tuuletingimustes toota. Optimaalsed tingimused määratakse kindlaks elektripaigaldise (generaatorite, päikesepaneelie) tehnilises dokumentatsioonis.
Installeeritud võimsuse mõistet kasutatakse ka küttesüsteemide (katlamajade, kütteseadmete) soojatootlikkuse iseloomustamiseks.
Klemmipinge

Klemmipinge (saksa keeles "Klemmenspannung") on elektriahela kahe ühenduspunkti vaheline pinge. Näiteks kõrvaloleval joonisel on ühenduspunktide a ja b vaheline klemmipinge formula_1 elektromotoorjõu (avaahelapinge) formula_2 ja allika sisetakistusel formula_3 koormusvoolu formula_4 mõjul tekkiva pingelangu vahe:
formula_5 või formula_6,
kus formula_7 on allika klemmidega ühendatud koormustakistus.
Talis

Talis on mehenimi.
2023. aasta alguse seisuga oli Talis Eestis populaarsuselt 648. mehenimi. 1. jaanuari 2023 seisuga oli Eestis eesnimi Talis 109 mehel. Talis oli keskmiselt 35 aasta vanune (mediaanvanus oli 34).
Urm

Urm on eesti perekonnanimi.
2023. aasta 1. jaanuari seisuga oli Eestis perekonnanimi Urm 265 inimesel: 128 mehel ja 137 naisel. Perekonnanimede levikult oli Urm meeste puhul 572. ja naiste puhul 602. kohal. Perekonnanimi Urm on levinuim Põlva maakonnas, kus neid oli maakonna 10 000 elaniku kohta 8,2.
BMW N63

BMW N63 on kahe turboülelaaduriga V8 bensiinimootor, mida on toodetud 2008. aastast kuni praeguseni. N63 on maailma esimene seeriaauto mootor, mis kasutab n-ö "hot-vee" paigutust, kus turbod asuvad mootori "V" sees. See on ka BMW esimene turboülelaaduriga V8-mootor.
N63 asendas BMW N62 (vabalthingav V8-mootor) ja seda kasutati esmakordselt 2008. aasta mudelis X6 xDrive50i. 
S63.
S63 mootor on BMW M osakonna poolt arendatud suurema võimsusega versioon N63-st.
Saguenay jõgi

Saguenay jõgi (prantsuse keeles "Rivière Saguenay") on jõgi Kanadas Québeci provintsis. Jõe ääres asub Saguenay linn.
Saguenay lähtub Saint-Jeani järvest, voolates Alma linna juurest itta ja suubub Tadoussaci küla juures Saint Lawrence'i jõkke. Jõgi on kokku 170 km pikk.
Ajalugu.
Ajalooliselt on Saguenay jõgi olnud Kanada indiaanlaste jaoks oluline kaubatee sügavamale sisemaale. Prantsuse koloniaalperioodil hakati jõge kasutama ka karusnahakaubandusega seotud vedude tarbeks. 1600. aastal rajasid prantslased Tadoussaci esimese kaubasadama ja nimetasid seejärel jõe müütilise Saguenay kuningriigi järgi.
19. sajandil kasutasid jõge nii transpordiks kui energiaallikana metsaraieettevõtted ning tselluloosi- ja paberitööstus.
1996. aastal põhjustas 18.–21. juulil väldanud tugev vihmasadu Saguenay lisajõgede ulatusliku üleujutuse, mis kujunes üheks Kanada ajaloo suurimaks looduskatastroofiks. Üleujutuse kahju majandusele oli hinnanguliselt 1,5 miljardit dollarit, hävis 488 kodu, 16 000 elanikku tuli piirkonnast evakueerida ning 10 inimest hukkus.
Lisajõed.
Saguenay märkimisväärsemad lisajõed on ülesvoolu Sainte-Marguerite, Saint-Jean, Ha! Ha!, Mars, Valin, Rivière du Moulin, Chicoutimi, Shipwsaw, Rivière aux Sables (lisaks Rivière aux Écorces) ning Saint-Jeani järv ja sellesse suubuvad Peribonka (lisaks Manouane), Mistassini (lisaks Mistassibi), Ashuapmushuani, Ouiatchouaniche'i ja Métabetchouane'i jõed.
Tervakoski

Tervakoski on küla Soomes Lõuna-Soome läänis Kanta-Häme maakonnas Janakkala vallas, 12 km kaugusel Riihimäest ja 25 km kaugusel Hämeenlinnast. Elanike arv on 4000.
Tervakoskis asub väike lõbustuspark Puuhamaa.
Soome Rahvusballett

Soome Rahvusballett (soome keeles "Suomen Kansallisbaletti") on kutseline balletitrupp Soomes. Kuulub Soome Rahvusooperi koosseisu. 
Balletitrupp loodi 1922. aastal.
1960. aastal töötas Soome Rahvusooperis külalisballettmeistrina Serge Lifar, kes tõi seal lavale Tšaikovski balleti "Romeo ja Julia" ja Édouard Lalo muusikaga balleti "Valge süit" ("Suite en Blanc").
1970. aastatel sai Soome Rahvusooperi balletitrupp lõpuks oma esindaja rahvusooperi juhtkonda. 1979. aastal hakati ooperiteatri balletirühma kutsuma Soome Rahvusballetiks.
Trupp.
2023. aasta alguse seisuga oli trupis 75 täiskohaga tantsijat, neist 4 esitantsijat ("tähtitanssija") (Michal Krčmář, Tiina Myllymäki, Sergei Popov ja Samuli Poutanen).
Panthéon-Sorbonne'i ülikool

Panthéon-Sorbonne'i ülikool (ka "Pariisi I ülikool"; prantsuse keeles "Université Paris 1 Panthéon-Sorbonne") on ülikool Prantsusmaal Pariisis.
Ülikool asutati 1971. aastal pärast 1968. aasta mai sündmusi.
See on üks juhtivaid ülikoole Prantsusmaal ja maailmas nii õiguse, majanduse kui ka rahvusvahelise poliitika valdkonnas.
Barlin

Barlin on vald Põhja-Prantsusmaal Pas-de-Calais' departemangus.
Väike endine söekaevanduslinn, nüüd kergetööstus- ja põllumajandusvald Barlin asub 11 km Béthune'ist lõunas ja 48 km Lille'ist edelas, teede D57, D179 ja D188 ristumiskoha ümbruses.
Ajalugu.
Barlin pärineb vähemalt 1141. aastast, mil Barlini kihelkonda on esmamainitud käsikirjas, mida praegu hoitakse riigiarhiivis. Siis kirjutati seda "Ballin" või "Bellin". Nimi muutus sajandite jooksul mitu korda, olles kirjutatud kui "Ballin" (1141), "Bellin" (1438) ja "Barlaing" (1556); alles järgmisel sajandil sai sellest "Barlin".
12. sajandil jagunes Barlini territoorium mitme isandkonna vahel, kes sõltusid Saint-Pol-sur-Ternoise'ist, Arrasist või Béthune'ist. 1207. aastal oli Thomas Hasbare Barlini senjoor. Tema järglaseks sai Meluni perekond ja üks nende isandaid hüüdnimega Le Brun, kuninga kammerhärra, nägi, kuidas hertsog Jean Kartmatu konfiskeeris tema vara, süüdistades teda ustavuses oma vaenlastele. Seejärel kinkis Burgundia hertsog Barlini maa ja tulu Walleran de Juhaucourtile.
19. sajandi keskpaigas algas Barlinis söe kaevandamine ja linn õitses. Selle kaevandused suleti 1960. aastatel.
Tänapäeval on Barlin kaasaegne ja dünaamiline koht, mis pakub oma elanikele palju mugavusi: koolid, kolledžid, ujula, raamatukogu ja spordihallid.
Argonia

Argonia on linn USA-s Kansase osariigis Sumneri maakonnas. Elanike arv on 2020. aasta rahvaloenduse järgi 456. Aastal 2010 oli elanikke 501.
Argonia asutati 1881. aastal. Linn sai nime vanakreeka mütoloogiast tuntud laeva Argo järgi.
1887. aastal valiti Argonia linnapeaks Susanna M. Salter, kellest sai üldse esimene naislinnapea USA-s.
Argonia asub maantee Route 160 ääres.
Lincolni keskus

Etenduskunstide Lincolni Keskus, ka lihtsalt Lincolni keskus (inglise keeles "Lincoln Center for the Performing Arts") on hoonetekompleks New Yorgis Manhattanil, Ameerika Ühendriikide tähtsaim etenduskunstide keskus. 
Lincolni keskus hõlmab 6,6 hektari suuruse maaala Upper West Side'is Lincoln Square'is. Esimesed kolm hoonet püstitati 1962. aastal (David Geffen Hall), 1964. aastal (David H. Koch Theater) ja 1966. aastal (Metropolitan Opera House).
Kunstiasutusi.
Lincolni keskuses tegutseb suur hulk kunstiasutusi, sealhulgas:
Al-Quşayri ringkond

Al-Quşayri ringkond ( ) on Homsi provintsi ringkond Süüria keskosas. Halduskeskus on Al-Quşayri linn. 2004. aasta rahvaloenduse andmetel elas ringkonnas 107 470 elanikku.
Alamringkonnad.
Al-Quşayri ringkond on jagatud kaheks alamringkonnaks ehk "nāḩiyah "ks (rahvaarv 2004. aasta seisuga):
1987. aasta Lääne-Saksamaa parlamendivalimised

Lääne-Saksamaa 1987. aasta parlamendivalimised olid 25. jaanuaril 1987 toimunud Lääne-Saksamaa valimised, millega valiti välja Liidupäeva 11. koosseis.
Valimiste eellugu.
CDU-CSU ja FDP kantsler Helmut Kohli all kaitsesid oma enamust. SPD kantslerikandidaadiks sai Põhja-Rein-Vestfaali liidumaa peaminister Johannes Rau. Kuid SPDl ilmnesid sisemised vastuolud, lisaks olid rohelised saanud arvestatavaks rivaaliks vasakpoolsete seas. Samas olid ka rohelistel sisemised vastuolud valitsuses osalemise üle.
Päevakajaliseks teemaks oli peale Tšornobõli tuumakatastroofi ja muid loodusõnnetuse kerkinud keskkonnakaitse.
Valimised.
Valimisõiguslikke kodanikke Lääne-Saksamaal oli kokku 45 327 982. Valimas käis 38 225 294 inimest ehk 84,33% valijaskonnast.
Liidumaade kaupa jagunesid kohad järgmiselt:
Valimiste tagajärjed.
CDU-CSU ja FDP koalitsioon kaotas 9 kohta, kuid säilitas oma enamuse, mispeale seda uuendati, Helmut Kohl jätkas kantslerina. Rohelistel õnnestus föderaaltasandil edukalt kanda kinnitada.
Ar-Rastani ringkond

Ar-Rastani ringkond () on Homsi provintsi ringkond Süüria keskosas. Halduskeskus on Ar-Rastani linn. 2004. aasta rahvaloenduse andmetel oli ringkonnas 127 806 elanikku.
Alamringkonnad.
Ar-Rastani ringkond on jagatud kaheks alamringkonnaks ehk "nāḩiyah "ks (rahvaarv 2004. aasta seisuga):
Peeter Koval

Peeter Koval (16. november 1956 Kergu, Vändra rajoon) on eesti endine mootorrattasportlane.
Ta lõpetas 1974. aastal autoremondilukksepana Linnakutsekooli nr 19 Tallinnas.
Sportlasena.
Mootorispordiga tutvus Viljandi auto-motoklubis ja võistles 1970. aastal sealkandis esimest korda motokrossis.
Tuli aastatel 1978–1991 16 korda ringrajasõidus ning moto- ja talimotokrossis Eesti NSV meistriks.
Sai noorte 125 cm3 masinaklassis 1974. aastal NSV Liidu motokrossi meistrivõistlustel pronksmedali. 1975–1977 esindas Nõukogude sõjaväes aega teenides Leningradi SKA võistkondi. NSV Liidu ringrajasõidu meistrivõistlustel võitis aastatel 1981–1991 125 cm3 ja 250 cm3 A-klassis 14 medalit: 6 kuld-, 4 hõbe- ja 4 pronksmedalit. Sai 1981. aastal Kalevi auto-motoklubi meeskonnas NSV Liidu talikrossil esikoha.
Ta sai 1988. aastal mootorrataste ringrajasõidus Ida-Euroopa kommunistlike riikide Sõpruse karika sarjas 125 cm3 A-klassis esikoha ja karika. Aastatel 1984 ja 1989 sai ta 2. koha 125 cm3 masinaklassis.
Steamboat Willie

"Steamboat Willie" ("Aurupaat Willie") on Walt Disney joonisfilm ja üks esimesi joonisfilme, millel on sünkroonitud heliriba. 
Film esilinastus 18. novembril 1928.
See oli Miki-Hiire kolmas film ja esimene laiema leviku saavutanud Miki-Hiire film.
Otto Johann von Rosen

Otto Johann von Rosen (u 1660 – 1709) oli Rootsi sõjaväelane, kes osales Põhjasõjas, juhatades Liivimaa aadlilipkonda. 
Elulugu.
Otto Johann von Rosen sündis 1660. aasta paiku Liivimaal. Tema vanemad olid Otto von Rosen ja Dorothea Maria von Kahlden. 
1677. aastal oli ta lipnikuna Riia garnisonis ning hiljem kaptenleitnandina Tavastehusi ja Nylandi jalaväerügemendis. 1686. aastal asus ta teenistusse Liivimaa aadlilipkonda ning teenis seal ka Põhjasõja ajal. 1702. aastal tekkis tal konflikt Johan Christoffer von Schreiterfeldtiga, kelle ta maha lasi. Sellest hoolimata sai ta oma sõjaväekarjääri jätkata. 
1703. aastal sai ta Liivimaa aadlilipkonna juhiks ja ülendati ooberstleitnantiks.
1705. aastal ülendati ta ooberstiks. Tema aadlilipkond kuulus Lewenhaupti armeesse, mis 1709. aastal Venemaale marssis. Ta osales samal aastal Lesnaja lahingus.
Selles lahingus sai Otto Johann von Rosen ka surma.
Isiklikku.
Otto Johann von Rosen abiellus Anna Margaretha von Rothauseniga.
Neil oli viis last: Dorothea Sophie von Rosen, Anna Elisabeth von Rosen, Sigrid Juliane von Rosen, Charlotte von Rosen ja Margaretha Jakobina von Rosen.
Old Metropolitan House

Metropolitan House, tuntud ka kui Old Metropolitan House ja Old Met oli ooperiteater New Yorgis Manhattanil aadressil 1411 Broadway.
Ooperiteater avati 1883. aastal arhitekt J. Cleaveland Cady projekteeritud hoones. Sellest sai ooperiteatri Metropolitan Opera koduteater. 1903. aastal muudeti põhjalikult hoone sisekujundust (arhitektibüroo Carrère and Hastings projekti järgi). Teatrisaalis oli 3625 istekohta ja 224 seisukohta.
1966. aastal valmis Manhattanil Lincolni keskuses Metropolitan Opera House, mis sai Metropolitan Opera uueks koduteatriks.
Old Metropolitan House'i hoone lammutati 1967. aastal. Selle kohale püstitati 40-korruseline pilvelõhkuja.
Metropolitan Opera House

Metropolitan Opera House, tuntud ka kui Met, on New Yorgis Manhattanil Lincolni keskuses asuv ooperimaja.
Ooperimaja projekteeris arhitekt Wallace Harrison. Ehitis valmis 1966. aastal. Sellest sai ooperiteatri Metropolitan Opera ja balletiteatri Ameerika Balletiteater koduteater. 
Ooperimaja teatrisaalis on 3850 istekohta.
1990. aasta Saksamaa parlamendivalimised

2. detsembril 1990 toimusid Saksamaal parlamendivalimised, et valida Liidupäeva 12. koosseis.
Valimiste eellugu.
Kaks kuud varem, 3. oktoobril 1990 oli jõustunud Saksamaa taasühinemine. Esialgu koopteeriti 144 endise Saksa DV Rahvakoja liiget Liidupäeva (63 CDUst, 33 SPDst, 24 PDSist, 9 FDPst, 8 DSUst, 7 B90/G-st). Liidupäeva lisati ligi 150 külaliskohta Lääne-Saksamaa kohtade arvu vähendamata. Tegemist oli esimeste ülesaksamaaliste vabade valimistega peale 1932. aastat.
Valimiste eel oli võimul Helmut Kohli (CDU) juhitud CDU-CSU-FDP koalitsioon. SPD kantslerikandidaadiks oli Saarimaa peaminister Oskar Lafontaine, kes oli olnud taasühinemise suhtes skeptiline. Suuremat edu talle ei ennustatud, kuna Kohli populaarsus oli taasühinemise tõttu vägagi suur.
Valimistel rakendus 5% valimiskünnis endisel Lääne-Saksamaal (koos Lääne-Berliiniga) ja Ida-Saksamaal (koos Ida-Berliiniga), kohti sai ainult selles osas, kus valimiskünnis ületati. Ka Berliin sai esimest korda valimistel osaleda - enne taasühinemist ei saanud Lääne-Berliin valimistel osaleda, vaid pidi piirduma 22 hääleõiguseta delegaadiga, kelle nimetas ametisse Lääne-Berliini esindajatekoda.
Valimised.
Valimisõiguslikke kodanikke Saksamaal oli kokku 60 436 560. Valimas käis 46 995 915 inimest ehk 77,76% valijaskonnast.
Liidumaade kaupa jagunesid kohad järgmiselt:
Valimiste tagajärjed.
Taasühinemisejärgne eufooria tuli ametis olevale kantsler Helmut Kohli juhitud CDU-CSU ja FDP koalitsioonile vägagi kasuks nii Lääne- kui ka Ida-Saksamaal. CDU-CSU-l jäi absoluutenamusest puudu vaid 13 kohta (319/332), kuid CDU-CSU-FDP koalitsiooni enamus suurenes märkimisväärselt, nad võitsid kokku 60% Liidupäeva kohtadest. FDP võitis esimest (ja viimast) korda peale 1957. aasta valimisi üksikmandaadilise koha, seda Halles. CDU esines erakordselt hästi Ida-Saksamaal, mis Saksa keisririigi ja Weimari vabariigi ajal oli SPD kants.
Uue parteina oli tekkinud parempopulistlik immigratsioonivastane Vabariiklased (Republikaner), kelle valijate jaoks ei olnud CDU-CSU piisavalt konservatiivsed. 1983. aastal asutatud partei ei olnud 1987. aasta Liidupäeva valimistel kandideerinud, kuid 1989. aastal pääses nii Lääne-Berliini esindajatekotta kui ka Euroopa Parlamenti, ka 11 päeva peale taasühinemist, 14. oktoobril toimunud Baieri maapäeva valimistel jäid nad napilt alla 5% valimiskünnise (4.85%). Partei liikmete arv oli aasta jooksul kasvanud 8 500lt 25 000 le, arvati isegi, et partei saab Saksamaa poliitmaastikul CDU-CSU, SPD, FDP ja roheliste kõrval viiendaks parteiks. Partei aga ei ületanud valimiskünnist.
Valimiskünnise rakendumise tõttu Lääne- ja Ida-Saksamaal eraldi pääses Ida-Saksamaa roheline partei (B90/G) Liidupäeva, kuid Lääne-Saksamaa rohelised jäid alla valimiskünnise. Kuigi koos oleks rohelised ületanud 5% valimiskünnise riiklikult, ei olnud nad veel ühinenud ühtseks parteiks, see sai teoks alles 14. mail 1993.
1994. aasta Saksamaa parlamendivalimised

16. oktoobril 1994 toimusid Saksamaal parlamendivalimised Liidupäeva 13. koosseisu valimiseks.
Valimiste eellugu.
SPD plaanitud kantslerikandidaadiks oli algselt parteijuht, Schleswig-Holsteini peaminister Björn Engholm. Ta oli valijaskonna seas populaarne, kuid 3. mail 1993 oli ta sunnitud skandaali tõttu tagasi astuma, mispeale laskis SPD kandidaadi liikmetel valida. Sõelale jäid kolm kandidaati - Reinimaa-Palatinaadi peaminister Rudolf Scharping, Alam-Saksimaa peaminister Gerhard Schröder ja parlamendiliige Heidemarie Wieczorek-Zeul Hessest. Peale jäi Scharping, saades 40% häältest Schröderi 33% ja Wieczorek-Zeuli 27% vastu. Saanud vaid 40% häältest, pidi Scharping tegema valimiskampaaniat enesekindlate ja järskude parteikaaslaste ja rivaalide Schröderi ja Saarimaa peaminister Oskar Lafontainega, nad kolmekesi moodustasid nn. "Troika". Nende omavaheline rivaalitsemine ei tulnud Scharpingu kampaaniale kasuks. Ka tema puuduliku karismaatilisuse ja kehvemate meediaoskuste tõttu ei peetud teda kuigi heaks juhiks, mistõttu ta ei tekitanud suuremat entusiasmi.
Endised Lääne-Saksa Rohelised ja Ida-Saksamaa Liit 90/Rohelised ühinesid 14. mail 1993 ühtseks roheliseks parteiks Liit 90/Rohelised (Bündnis 90/Die Grünen). Esmakordselt olid nad nõus osalema valitsuses, juhul kui SPD ja rohelised saavutanuks enamuse.
Kantsler Helmut Kohli juhitud CDU-CSU ja FDP tegid nn. "punaste sokkide" (rote Socke) kampaaniat, et proovida ära hoida võimaliku puna-puna-rohelist koalitsiooni (SPD, rohelised, PDS).
Valimised.
Valimisõiguslikke kodanikke Saksamaal oli kokku 60 452 009. Valimas käis 47 737 999 inimest ehk 78,97% valijaskonnast.
Liidumaade kaupa jagunesid kohad järgmiselt:
Valimiste tagajärjed.
CDU-CSU-FDP koalitsioon kaotas kohti, kuid säilitas neljakohalise enamuse, mispeale Kohl jätkas kantslerina. Esmakordselt peale teist maailmasõda ei olnud FDP Liidupäevas suuruselt kolmandaks parteiks.
Parempopulistlikud Vabariiklased jäid endiselt alla 5% valimiskünnise. Nad olid aga 5. aprillil 1992 toimunud Baden-Württembergi maapäeva valimistel tulnud 10.9 protsendiga kolmandaks parteiks ja pääsenud parlamenti, ka 19. septembril 1993 Hamburgi parlamendivalimistel jäid nad napilt (4.8%) alla valimiskünnise, samas 12. juunil 1994 toimunud Euroopa parlamendi valimised kaotasid nad kõik kohad.
PDS jäi alla 5% valimiskünnise, kuid võitis oma võimubaasis endises Ida-Berliinis neli ühemandaadilist kohta, ning regionaalparteide seaduse järgi saab valimiskünnisest olemata proportsionaalseid mandaate iga partei, mis võidab vähemalt kolm ühemandaadilist kohta.
Liitesaar

Liitesaar (ka "Vasikakuiv") on saar Lämmijärves Saksa lahe kirdeosas Uhti nina juures Piirissaarest läänes.
Liitesaar asub Põlvamaa Räpina valla Meerapalu küla piirides.
Saar on Peipsiveere looduskaitseala koosseisus. Saare kinnistu on riigiomand.
Homsi ringkond

Homsi ringkond () on Homsi provintsi piirkond Süüria keskosas. Halduskeskus on Homsi linn.
Ringkond jagunes 2010. aastal, kui eraldati kolm alamringkonda, et moodustada uus Talldawwi ringkond. 2004. aasta rahvaloenduse ajal oli ülejäänud alamringkondades kokku 945 299 elanikku.
Alamringkonnad.
Homsi ringkond on jagatud kümneks alamringkonnaks ehk "nāḩiyah "ks (rahvaarv 2004. aasta seisuga):
Talldawwi ringkond

Talldawwi ringkond () on Homsi provintsi ringkond Süüria keskosas. Halduskeskus on Talldawwi linn. Piirkonna loodeosas asub Wādī an-Naşārá, Antiookia kreeka õigeusu kultuuripiirkond. Krak Des Chevaliers, kuulus ristisõdijate loss, asub piirkonna loodepoolseimas servas.
Piirkond moodustati 2010. aastal kolmest varem Homsi ringkonda kuulunud alamringkonnast. 2004. aasta rahvaloenduse seisuga elas nendes alamringkondades kokku 90 139 elanikku.
Alamringkonnad.
Talldawwi ringkond jaguneb kolmeks alamringkonnaks ehk "nāḩiyah"ks (rahvaarv 2004. aasta seisuga):
Tallkalakhi ringkond

Tallkalakhi ringkond () on Homsi provintsi ringkond Süüria keskosas. Halduskeskus on Tallkalakhi linn. 2004. aasta rahvaloenduse andmetel elas ringkonnas 129 429 elanikku.
Alamringkonnad.
Tallkalakhi ringkond on jagatud neljaks alamringkonnaks ehk "nāḩiyah "ks (rahvaarv 2004. aasta seisuga):
IC3PEAK

IC3PEAK on Venemaa elektronmuusika ansambel, mille loojad on Anastasia Kreslina ja Nikolai Kostilev. Nad saavutasid ülemaailmse tuntuse tänu oma muusika poliitilisele alatoonile, mis kritiseeris Venemaa valitsust, mis viis 2019. aastal nende muusika tsenseerimise katseteni. Nende mõju peavoolumeedias tõi kaasa laialdase toetuse Läänes ja Venemaal. 
Ajalugu.
IC3PEAK asutati 19. oktoobril 2013. 
Algusest peale olid IC3PEAKi loomingu eripäraks muusikažanrite segu, samaaegne rõhuasetus nii heli- kui ka visuaalsetele komponentidele ning laulusõnad, mis käsitlesid tabuteemasid nagu surm. 2014. aastal andsid nad välja oma esimese EP "Substances". Kogu EP oli kirjutatud inglise keeles. 
2017. aastal andis IC3PEAK välja oma esimese venekeelse albumi "Sladkaya zhizn" ja muusikavideo loole “Grustnaja suka”, millest sai kiiresti hitt.
Vivian Beaumont Theater

Vivian Beaumont Theater on Broadway teater New Yorgis Manhattanil Lincolni keskuses. Teater on nimetatud näitleja ja metseen Vivian Beaumonti auks.
1965. aastal valminud arhitekt Eero Saarineni projekteeritud teatrihoone (sisekujunduse autor on tuntud stsenograaf Jo Mielziner) kuulub korporatsioonile Lincoln Center for the Performing Arts. Teatrit haldab Lincoln Center Theater. 
Teatri peasaalis on 1080 istekohta.
David Geffen Hall

David Geffen Hall on kontserdihall New Yorgis Manhattanil Lincolni keskuses. Algul kandis see nime Philharmonic Hall, 1973. aastast Avery Fisher Hall. Praegust nime kannab kontserdisaal 2015. aastast produtsendi ja metseeni David Geffeni auks.
Kontserdihalli (avati 1962) on projekteerinud arhitekt Max Abramovitz.
David Geffen Hall on New Yorgi Filharmooniaorkestri koduteater. 
Kontserdihalli saalis on 2200 istekohta.
David H. Koch Theater

David H. Koch Theater on balletiteater New Yorgis Manhattanil Lincolni keskuses.
Algul kandis see nime New York State Theater. Praegust nime kannab teater 2008. aastast (kohustusega nime mitte muuta lähema 50 aasta jooksul) ettevõtja ja metseeni David Hamilton Kochi auks.
Arhitektide Philip Johnsoni ja John Burgee projekteeritud hoone kuulub New Yorgi linnavalitsusele. Teatrihoone (avati 1964. aastal) on New York City Ballet' koduteater. Aastatel 1966–2010 asus seal ka ooperiteater New York City Opera. 
Teatri saalis on 2586 istekohta.
Paavli kvartal

Paavli kvartal on mitmest kinnistust koosnev ärikvartal, mis asub Põhja-Tallinnas, Paavli tänava ümbruses, piirnedes Ristiku, Kopli ja Sõle tänavatega. Peamine fookus on büroo-, lao- ja tootmispinnad, mida on arendatud üle veerand sajandi .
Kvartalit katab enam kui 13 hektari suurune maa-ala, millest büroo-, lao- ja tootmispindasid on üle 60 000 m². Kvartali koosseisu kuulub üle 50 hoone, mille pindasid rendivad üle 300 ettevõtte, muuhulgas ka Paavli Kaltsukas.
Paavli kvartalit omab ja haldab Paavli Kinnisvara, kes on antud piirkonnas tegutsenud üle 25 aasta.
Heinrich Johann von Buddenbrock

Heinrich Johann von Buddenbrock (1664–1713) oli Rootsi sõjaväelane, kes osales Põhjasõjas ja juhtis Viljandi maapataljoni. 
Elulugu.
Põhjasõja ajal 1701. aastal määrati ta Viljandi maapataljoni ülemaks, selles ametis sai ta ooberstleitnandiks.
Selle pataljoniga viibis ta kuni 1703. aastani Pärnu garnisonis, samal aastal koondati tema pataljon koos Pärnu maapataljoniga Pärnu garnisonirügemendi tuumikuks.
New York City Ballet

New York City Ballet, lühend NYCB on Ameerika Ühendriikides New Yorgis tegutsev balletikollektiiv.
New York City Ballet' asutasid 1948. aastal koreograaf George Balanchine (1904–1983) ja impressaario Lincoln Kirstein. Järgmisel aastal liitus nendega tantsija ja koreograaf Jerry Robbins (1918–1998), kellel oli edaspidi oluline osa repertuaari valikul ja trupi moodustamisel. Robbinsit koos Balanchine'iga peetakse balletikollektiivi asutajateks-koreograafideks. 
Aastatel 1983–2017 töötas peaballettmeistrina koreograaf Peter Martins. 2019. aastast on kunstiline juht endine esitantsija Jonathan Stafford.
Koduteatrid.
Koduteatreid on kaks: David H. Koch Theater ja suvisel hooajal Saratoga Performing Arts Center.
&quot;Pahonia&quot; polk

Valgevene polk Pahonia (valgevene keeles "Беларускі полк «Пагоня»") on Valgevene opositsiooninääridest koosnev vabatahtlik sõjaväeüksus, mis moodustati Ukraina kaitsmiseks Venemaa sissetungi ajal 2022. aastal.
Ajalugu.
30. märtsil 2022 teatas valgevene poliitaktivist Vadzim Prakopjeŭ Valgevene polgu Pahonia formeerimise algusest Ukraina rahvusvahelise maakaitseleegioni koosseisus. 31. märtsil 2022 teatas Valgevene opositsiooniliider Svitlana Tihhanovskaja sotsiaalvõrgustikus sellise üksuse loomisest. Polk loodi Valgevene ohvitseride initsiatiivil, kellest paljud olid sõdinud Ukrainas juba 2014. aastast. Selle värbamiskeskus asub Varssavis.
2022. aasta juunis sai teatavaks, et Pahonia esimene võitlejate rühm sõlmis lepingud Ukraina erioperatsioonide vägedega. Samal kuul hakati Pahoniat nimetama eriotstarbeliseks polguks. Polgu võitlejaid õpetab välja ameeriklane Matthew Parker, üks Ukraina rahvusvahelise maakaitseleegioni instruktoreid. 
28. oktoobril 2022 tunnistas Valgevene siseministeerium Pahonia polgu "äärmuslikuks formatsiooniks".
2022. aasta novembris asutasid Pahonia võitlejad koos Ukrainas alaliselt elavate valgevenelastega avaliku ühenduse Pahonia. Selle direktoriks sai kikkpoksija Vitali Gurkov.
23. novembril 2022 võttis Euroopa Parlament vastu resolutsiooni Pahonia polgu toetamiseks.
Reinhold von Lünow

Reinhold von Lünow oli Rootsi sõjaväelane, kes osales Põhjasõjas ja juhatas Valga maapataljoni. 
Osalus Põhjasõjas.
Reinhold von Lünow määrati 1701. aasta 23. oktoobril Wolmaris Valga maapataljoni ülemaks, selle ametiga kaasnes ka edutus ooberstleitnandi auastmesse. Ta kinnitati sellesse ametisse 3. aprillil 1702.
Ameerika Balletiteater

Ameerika Balletiteater (inglise keeles "American Ballet Theatre"; lühend ABT) on kutseline balletikollektiiv Ameerika Ühendriikides New Yorgis. 
Klassikalist balletti viljelev Ameerika Balletiteater on asutatud 1939. aastal. 
Ameerika Balletiteatri koduteater on Metropolitan Opera House, kuid ta esineb ka mujal. Näiteks 2019. aasta kevadel etendati kodulaval traditsiooniliselt kaheksa nädala vältel, sügisel veel lühema aja vältel David H. Koch Theater's, ülejäänud ajal aastast toimusid teatri ringreisid ja külalisesinemised üle maailma.
Uno Hermann

Uno Hermann (17. märts 1922 Tartu – 4. detsember 2005 Tartu) oli eesti geodeet ja koduloolane.
Ta sündis pottseppmeistri perekonnas. Õppis Tartu 4. algkoolis ja Tartu Poeglaste Gümnaasiumis, mille ta lõpetas 1943. aastal.
1943–1945 osales Saksa sõjaväe koosseisus Teises maailmasõjas. 10. mail 1945 langes ta Praha lähedal sõjavangi ja 1945–1946 oli sõjavangis Vene NFSV-s Vorkutas ja 1946–1949 Narvas ehituspataljonis. 
Ta töötas aastatel 1949–1970 insener-geodeedina Tartu linna TSN täitevkomitee ehituse ja arhitektuuri osakonnas ja aastatel 1970–1990 geodeedina Eesti Ehitusmälestiste Tartu osakonnas. 
Looming.
Uno Hermann on uurinud muistiseid ja kultuurimälestisi, on koostanud uurimusi ja ülevaateid nii linnuste, mõisate kui ka Tartu linna keskaegse topograafia kohta. Mõõdistas ja fotografeeris Eesti kirikuid, linnuseid, mõisaid ja linnamägesid ning koostas või kogus plaane ja kaarte erinevatest paikadest Eestis ja maailmas. Uuris põhjalikult Tartu varasemat arhitektuuri.
Tema sulest on ilmunud artikleid ajakirjades „Eesti Loodus“; „Ehitus ja Arhitektuur“ ning ajalehtedes. Ta pidas laialdast kirjavahetust ajaloolaste, kodu-uurijate, genealoogide ning kartograafidega nii Eestist kui ka välismaalt.
Vello Lumi

Vello Lumi (sündinud 6. veebruaril 1949 Meremäe vallas) on endine eesti kergejõustikutreener ja kergejõustiklane (kõrgushüppaja).
Ta on tulnud välistingimustes neli korda ning sisetingimustes kolm korda Eesti meistriks. Ta isiklik rekord on 2.23. Vello Lumi poeg on kõrgushüppe 21-kordne Eesti meister Karl Lumi.
Ernst Carl von Glasenapp

Ernst Carl von Glasenapp (?–1712) oli Rootsi ja Taani sõjaväelane, kes osales Põhjasõjas ning juhtis Liivimaa aadlilipkonda ja Eesti ratsarügementi. 
Elulugu.
Ernst Carl von Glasenapp sündis Kliewenhofis. Tema vanemad olid Reinhold von Glasenapp ja Elisabeth Hedwig von Glasenapp. 
Enne Põhjasõja algust oli ta kuni 1691. aastani Taani vägedes kindraladjutant.
Põhjasõja ajal oli ta siiski Rootsi teenistuses. 1708. aastal sai ta pärast eelmise ülema surma Eesti ratsarügemendi uueks ülemaks. Selle üksusega võttis ta osa sõjategevusest Ingerimaal ja Eestimaal. 
1710. aastal vahetas ta jälle üksust, kui asus 1. veebruaril ooberstina juhatama Liivimaa aadlilipkonda – jälle põhjusel, et eelmine juhataja oli hukkunud. 
1712. aasta 20. detsembril võttis ta osa ka Gadebuschi lahingust. 
Selles lahingus sai Ernst Carl von Glasenapp surma.
Beugin

Beugin (lääneflaami: "Belgin") on vald Põhja-Prantsusmaal Pas-de-Calais' departemangus.
Põllumajandusküla asub 13 km Béthune'ist edelas ja 48 km Lille'ist edelas, maantee D86 ääres.
London Coliseum

London Coliseum, tuntud ka kui Coliseum Theatre, on teater Londonis Westminsteri linnaosas. Algul oli see varieteeteater ja kandis nime London Coliseum Theatre of Varieties. 
Teatrihoone projekteeris arhitekt Frank Matcham. Teater avati 1904. aastal. 
1968. aastal sai London Coliseum koduteatriks Sadler Wells Operale (1974. aastast Inglise Rahvusooper). 
Teatri saalis on 2359 istekohta.
Harksarviklased

Harksarviklased ("Antilocapridae") on sugukond imetajaid sõraliste seltsist. Sugukonna ainus nüüdisaegne liik on harksarvik ("Antilocapra americana") - Põhja-Ameerikas elutsev antiloobisarnane mäletseja.
Rauno Heinla

Rauno Heinla (sündinud 7. juunil 1982 Tartus) on Eesti elukutseline rammumees. Ta on tuntud kui jõutõmbe spetsialist ja teda peetakse üheks parimaks jõutõmbajaks maailmas.
Rammumehe karjäär.
Rauno Heinla alustas oma rammumehe karjääri aastal 2000 kohalikus rammumehe võistluses "Kõrveküla rammumees", esimese riikliku tiitli võitis ta aastal 2008. Ta on ainuke eestlane, kes on seda tiitlit võitnud 6 korda. Suurema osa oma karjäärist on Rauno treeninud koos teise Eesti rammumehe Lauri Nämiga.
Oma lemmikalaks peab Rauno kivide tõstmist ja jõutõmmet korduste peale, samuti tõdeb, et tal on vaja täiustada oma liikumisalasid.
Oma 22-aastase karjääri jooksul on Rauno võistelnud 45 rahvusvahelisel võistlusel ja 8 üksikvõistlusel. 13.09.2020 murdis Rauno 400 kg jõutõmbe (standardkang) korduste maailmarekordi 6 kordusega World's Ultimate Strongman Feats of Strength sarja raames. Koos Hafþór Júlíus Björnssoni ja Eddie Halliga on Rauno ka üks väheseid mehi, kes on jõutõmbes tõstnud 1000 naela (453,5 kg) või rohkem, päris mitu korda. Ta on seda teinud nii tava- kui ka sumostiilis.
Pangametsad

Pangamets on metsatüüp, mis asub panga rusukaldel ja jalamil. Seda iseloomustab liigirikas alustaimestik, sest pangametsa eri osad pakuvad erisuguseid kasvutingimusi: kui ülemises osas võib muld suvel paiguti läbi kuivada, siis allpool avaldab sageli mõju paeseinast ja selle jalamilt nõrguv allikavesi.
Laialehised pangametsad kasvavad Eestis väga kitsal selgesti eristataval alal Põhja-Eesti pankranniku jalamil, Salevere Salumäel, samuti mõne Soome lahte suubuva jõe (näiteks Valgejõe) kanjonorus.
Randy Marsh

Randy Marsh on väljamõeldud tegelane South Parki joonisfilmist. Ta on Stan ja Shelly Marsh'i isa ja Sharon Marsh'i abikaasa.
Budriai

Budriai (žemaidi "Bodrē") on küla Leedus Skuodase rajoonis Skuodase vallas Erla jõe kaldal.
Piirkond oli asustatud juba I aastatuhande I poolel. Sealt on leitud kivist tööriistade (kirved, riivid) fragmente. Esimese aastatuhande teisest poolest ja teise algusest pärinevad sealsed lohukivid, vanade põldude jäljed, ka nendevahelised ristikivid ja kiviaiad.
Küla ise moodustati XVI sajandil maareformi käigus, selle nimi tuleneb isikunimest Budrys. XIX sajandil jaotai seal osa maad uusmaasaajatele, nii kujunes asula hajakülaks. Sel ajal elasid külas ka vennad palubinskid, kes meisterdasid kirikutele ja kabelitele puidust pühakuskulptuure.
Aastal 1919 sai külast Budriai valla halduskeskus. Aastail 1921–1926 tegutses külas algkool, õpetajaks oli Magdalena Budraitė. Teise maailmasõja järel moodustati vallast Budriai külanõukogu, mis likvideeriti aastal 1954. Külas oli Leedu metsavendade punker. Hiljem hävis küla maaparandustööde küigus, alles jäi vaid kaks majapidamist.
Külas asub lohukivi. Legendide kohaselt olevat selle lohku kevadel esimese äikese ajal kogunenud vesi tervistava toimega.
Küla juures asus Erla jões hauakoht, mille sügavus oli neli meetrit. See oli ümbruskonna populaarseim ujumispaik, mis on tänapäeval jäänud Kernai paisjärve alla. Selle kohta räägitakse, et seal elanud kurat, kes uputas sinna ujuma tulnud rahvast, kes ei kandnud kaelas ohutisi.
Sõbrad elus ja surmas

Sõbrad elus ja surmas (ATU 470) on kogu Euroopas ja kohati ka mujal maailmas tuntud muinasjututüüp, mille keskmes on motiiv aja kulgemisest kiiremini teispoolsuses kui maa peal. Lugu käibib kohati ka muistendina või žanride piiril. 
Eestis on jututüüpi kuuluvaid lugusid üles kirjutatud 28 korral, tüüp on tuntud kogu Mandri-Eestis, üleskirjutusi ei ole saartelt. 
Sisukokkuvõte.
Eestis on muinasjutt tuntud harilikult sellisel kujul: 
"Kaks sõpra (või siis kaks venda või isa ja poeg) lubavad mõlemad teineteise pulma tulla, kuid üks neist sureb. Teine läheb oma pulmapäeval surnuaiale ja kutsub surnud sõbra peole. Surnud sõber tuleb elava pulma ja seal kutsub elava peigmehe omakorda endale teise ilma külla või pulma. Elav sõber kuulab teises ilmas kolme pillilugu (või siis joob kolm tassi teed või mängib surnud sõbraga kaarte), kuid tagasi pöördudes leiab kodupaiga tundmatuseni muutununa ja kohtab seal tuttavate asemel võõraid inimesi. Selgub, et kolmsada aastat tagasi (või kolm inimpõlve tagasi) läks üks peigmees oma pulmast kaduma. Kui teisest ilmast tagasi pöördunud elav sõber seda kuuleb, vajub mees põrmu või laguneb tolmuks."
Kernai

Kernai (žemaidi "Kernā") on küla Leedus Skuodase rajoonis Skuodase vallas Erla jõe kaldal. Jõel asub küla kohal Kernai paisjärv.
Küla moodustati XVI sajandil maareformi käigus. Seda on esmamainitud 1597. aastal. XVII–XIX sajandini kuulus see Salantai mõisale.
Gediminas Taranda

 
Gediminas Leonovitš Taranda (vene keeles Гедиминас Леонович Таранда; sündinud 26. veebruaril 1961 Kaliningradis) on leedu päritolu Venemaa teatrijuht, näitleja ja endine balletitantsija.
Gediminas Taranda sündis sõjaväelase, Nõukogude armee polkovniku Leonas Taranda perekonnas. Ema oli Ukraina kasakas. 
Pärast Moskva koreograafiakooli lõpetamist töötas Taranda Moskva Suures Teatris balletiartistina. Ta alustas rühmatantsijana. Selles ampluaas äratas ta Maia Plissetskaja tähelepanu, kes võttis ta enda partneriks balletilavastuses "Carmen-süit". Hiljem sai ta trupi juhtivaks solistiks. 1980. aastate lõpul ja 1990. aastate alguses tegutses Taranda ka antreprenöörina. Sellel pinnal sattus ta vastuollu peaballettmeister Juri Grigorovitšiga ja ta vallandati 1993. aastal teatrist. 
1994. aastal asutas Taranda balletitrupi Keiserlik Vene Ballett, millega gastroleeris kogu maailmas. Ta on tänini selle trupi peadirektor, kunstiline juht, koreograaf ja lavastaja.
Taranda on 2000. aastatel mänginud draamarolle Moskva Mossoveti teatris.
Šakaliai

Šakaliai (žemaidi "Šakalē") on küla Leedus Skuodase rajoonis Skuodase vallas Erla jõe kaldal. Jõel asub küla kohal Kernai paisjärv. Külas on Šakaliai kalmistu.
Küla moodustati XVI sajandil maareformi käigus. Seda on esmamainitud 1668. aastal. XVII–XIX sajandini kuulus see Salantai mõisale.
Aastast 1849 pärinevad teated külas kasvanud saarest, mida peeti pühaks.
Muinsuskaitse all on osaliselt Daukšiai külla jääv linnamägi Erla jõe kaldal. Selle vall on ajast moonutatud ja seda piirab 0,2 meetri sügavune ja 3-5 meetri laiune vallikraav. Aastal 1978 viidi seal läbi arheoloogilisi uuringuid. Tegemist on aastal 1253 mainitud Seculmzeme või Zekulmzeme linnusega.
Natalija Makarova

 
Natalija Makarova, ka Natalia Makarova (vene keeles Наталия Романовна Макарова; sündinud 21. novembril 1940 Leningradis) on vene päritolu Ameerika Ühendriikide balletitantsija, näitleja ja koreograaf ning endine Nõukogude Liidu balletitantsija, kes olles septembris 1970 Suurbritannias külalisetendustel, ei pöördunud tagasi Nõukogude Liitu.
Pärast Leningradi koreograafiakooli lõpetamist 1959. aastal töötas Makarova Kirovi-nimelises Leningradi Akadeemilises Ooperi- ja Balletiteatris, kus sai juhtivaks balletisolistiks.
Läänes.
Detsembris 1970 sai Makarova Ameerika Balletiteatri esitantsijaks. 1972. aastal oli ta Londoni Kuningliku Balleti külalissolist, alates 1974. aastast sai ta London Festival Ballet' alaliseks külalalissolistiks.
Detsembris 1982 mängis Makarova peaosa Broadway teatris etendunud Richard Rodgersi muusikalis "On Your Toes" (George Balanchine'i koreograafia).
1989. aastal külastas Makarova Leningradi, kus esitas oma kunagisel kodulaval mitu fragmenti John Cranko balletist "Onegin".
Natalija Makarova elab USA-s, kus tegeleb koreograafia ja heategevusega.
Gabriel Horn

Vabahärra Gabriel Horn (1671–1705) oli Rootsi sõjaväelane, kes osales Põhjasõjas ja juhatas Liivimaa aadlilipkonda. 
Elulugu.
Gabriel Horn sündis 1671. aasta 24. detsembril Evert Horni ja Marta Oxenstierna perekonda. 
1682. aastal õppis ta Uppsalas, kuid liitus hiljem ihukaitseväega. Kuni 1698. aastani oli ta major Lewenhaupti Rootsi rügemendis, mis asus Hollandis. 1700. aastal sai ta Upplandi tragunirügemedi ülemaks ning 1701. aastal ooberstleitnandiks. 1702. aastal määrati ta ooberstina Liivimaa aadlilipkonna ülemaks, ametisse kinnitati ta alles 1704. aastal. 
1705. aasta 16. juulil toimunud Gemauerthofi lahinugu ajal Gabriel Horn uppus. Abikaasat ega lapsi tal polnud.
Inglise Rahvusballett

 
Inglise Rahvusballett (inglise keeles "English National Ballet") on kutseline balletikollektiiv Suurbritannias Londonis. 
Inglise Rahvusballeti asutasid 1950. aastal Alicia Markova ja Anton Dolin algse nimega "Gala Performances of Ballet", mis hiljem muudeti "Festival Ballet"’ks ja seejärel London Festival Ballet’ks. Alates 1989. aastast kannab tantsukollektiiv praegust nime.
Tänapäeval on Inglise Rahvusballett Royal Ballet', Birminghami Kuningliku Balleti, Northern Ballet' ja Scottish Ballet' kõrval üks viiest suuremast Suurbritannia balletikollektiivist.
Šekai

Šekai (žemaidi "Šekā") on küla Leedus Skuodase rajoonis Skuodase vallas Erla jõe kaldal.
Külla ulatuvad osaliselt Salantai regionaalpark ja Erla geomorfoloogiline kaitseala.
Duraykīshi ringkond

Duraykīshi ringkond () on Ţarţūsi provintsi ringkond Loode-Süürias. Halduskeskus on Duraykīshi linn. 2004. aasta rahvaloenduse andmetel elas ringkonnas 60 978 elanikku.
Alamringkonnad.
Duraykīshi ringkond on jagatud neljaks alamringkonnaks ehk "nāḩiyah "ks (rahvaarv 2004. aasta seisuga):
Şāfītā ringkond

Şāfītā ringkond () on Ţarţūsi provintsi ringkond Loode-Süürias. Halduskeskus on Şāfītā linn. 2004. aasta rahvaloenduse andmetel elas ringkonnas 129 632 elanikku.
Alamringkonnad.
Şāfītā ringkond on jagatud kuueks alamringkonnaks ehk "nāḩiyah"ks (rahvaarv 2004. aasta seisuga):
Ash-Shaykh Badri ringkond

Ash-Shaykh Badri ringkond () on Ţarţūsi provintsi ringkond Loode- Süürias. Halduskeskus on Ash-Shaykh Badri linn. 2004. aasta rahvaloenduse andmetel oli ringkonnas 52 981 elanikku. 
Alamringkonnad.
Ash-Shaykh Badri ringkond on jagatud kolmeks alamringkonnaks ehk "nāḩiyah "ks (rahvaarv 2004. aasta seisuga):
Bāniyāsi ringkond

Bāniyāsi ringkond () on Ţarţūsi provintsi ringkond Loode-Süürias. Halduskeskus on Bāniyāsi linn. 2004. aasta rahvaloenduse andmetel oli ringkonnas 174 233 elanikku.
Alamringkonnad.
Bāniyāsi ringkond on jagatud seitsmeks alamringkonnaks ehk "nāḩiyah "ks (rahvaarv 2004. aasta seisuga):
Ţarţūsi ringkond

Ţarţūsi ringkond () on Ţarţūsi provintsi ringkond Loode-Süürias . Halduskeskus on Ţarţūsi linn. 2014. aasta rahvaloenduse andmetel elas ringkonnas 283 571 elanikku.
Alamringkonnad.
Ţarţūsi ringkond jaguneb seitsmeks alamringkonnaks ehk "nāḩiyah "ks (rahvaarv 2004. aasta seisuga):
Dar‘ā ringkond

Dar‘ā ringkond () on ringkond ("minţaqah") Süürias Dar‘ā provintsis. 2004. aasta rahvaloenduse ajal elas seal 428 681 inimest. Selle halduskeskus on Dar‘ā linn.
Alamringkonnad.
Dar‘ā ringkond on jagatud kaheksaks alamringkonnaks ehk "nāḩiyah "ks (rahvaarv 2004. aasta seisuga):
Mathias Giezing

Mathias Giezing (1664–1710) oli Rootsi sõjaväelane, kes osales Põhjasõjas ning juhatas Saaremaa maatragunieskadroni.
Mathias Giezing (mõnes allikas ka Giging) sündis 1664. aastal Liivimaal.
1679. aastal oli ta musketär Campenhauseni jalaväerügemendis. 1681. aastal oli ta kapral von der Pahleni ratsarügemendis. 1685. aastal sai ta Riia kubernerirügemendis lipnikuks ning 1695. aastal leitnandiks.
1700. aastal sai Giezing kapteniks Saaremaa maatragunieskadronis (ka tema sugulane oli seal kapten), mille ülemaks oli sel ajal Jakob von Kaulbars. 1702. aastal sai ta majoriks.
Von Kaulbars hukkus 1705. aastal Gemauerthofi lahingus ning pärast teda sai Giezing eskadroniijuhiks. Selles ametis oli ta kuni 1710. aastani, mil üksus Riia piiramisel hävis.
Mathias Giezing suri piiramise ajal 20. mail 1710 katku.
Isiklikku.
Mathias Giezing abiellus Eva von Schwengelmiga.
Daukšiai (Skuodase vald)

Daukšiai (žemaidi "Daukšē") on küla Leedus Skuodase rajoonis Skuodase vallas Erla jõe kaldal. Külla ulatuvad osaliselt Salantai regionaalpark ja Erla geomorfoloogiline kaitseala.
Küla on esmamainitud 1568. aastal. XVII–XIX sajandini kuulus see Salantai mõisale.
Aastal 1926 avati külas algkool, mis aastast 1990 tegutseb põhikoolina. Nõukogude perioodil oli küla kohaliku sovhoosi keskasulaks. Aastal 1953 avati selle kontorihoones raamatukogu. Aastast 2006 tegutseb külaselts. Külas on kaks kalmistut.
Muinsuskaitse all on osaliselt Šakaliai külla jääv linnamägi Erla jõe kaldal. Selle vall on ajast moonutatud ja seda piirab 0,2 meetri sügavune ja 3-5 meetri laiune vallikraav. Aastal 1978 viidi seal läbi arheoloogilisi uuringuid. Tegemist on aastal 1253 mainitud Seculmzeme või Zekulmzeme linnusega.
Ka on kaitse all külas asuv majapidamine aadressil Skuodo g. 13. Üksikobjektina on kaitse all selle maakividest vundamendiga laut, mille metallist uksehinged on säilinud algsel sepistatud kujul, sealne ühekorruseline pööninguga ait, ja elumaja. See on tellistest vundamendiga ühekorruseline pööninguga hoone, millel on veranda ja mis esindab tüüpilist Žemaitija lääneosa rahvaarhitektuuri. Kompleksi kuulub ka votiivkabel puidust kurvastava neitsi Maarja kujutisega.
Žalgiriai

Žalgiriai (žemaidi "Žalgėrē") on küla Leedus Skuodase rajoonis Skuodase vallas. Külas on Žalgiriai kalmistu. 
Küla tekkis kas XVI sajandi lõpus või XVII sajandi alguses. Asulat on esmamainitud 1646. aastal. XVII–XIX sajandini kuulus see Salantai mõisale. Teise maailmasõja järel tegutsesid külas Leedu metsavennad.
Muskushirvlased

Muskushirvlased ("Moschidae") on sugukond imetajaid sõraliste seltsist. Sugukonna ainus nüüdisaegne perekond on muskushirv, kuhu kuulub seitse liiki. 
Muskushirved meenutavad kehakujult väikeseid sarvedeta hirvi. Kuni 21. sajandi alguseni peetigi hirvlasi muskushirvede lähimateks sugulasteks. Hiljutisema fülogeneetilise uuringu järgi on selleks hoopis veislased.
Ledžiai

Ledžiai (žemaidi "Ledē") on küla Leedus Skuodase rajoonis Skuodase vallas Šventoji jõe kaldal.
Küla tekkis XVII sajandil langetatud metsa aladele. XVII–XIX sajandini kuulus see Salantai mõisale. Külas on Ledžiai kalmistu.
Magnus Friedrich von Wolffelt

Magnus Friedrich von Wolffelt (1656–1710?) oli Rootsi sõjaväelane, kes osales Põhjasõjas ja juhatas Pärnu maapataljoni. 
Elulugu.
Magnus Friedrich von Wolffelt sündis Keblaste mõisas ("Keblas"). Tema vanemad olid Johan Wolffelt ja Catharina von Maydell. 
Wolffelt asus musketärina teenima ihukaitseväes ning sai hiljem Philip Sasse rügemendis lipnikuks. 1679. aastal sai ta Eesti tragunirügemendis ( hiljem Eestimaa aadlilipkonnas) kapteniks. 
Põhjasõja algul oli ta kapten Läänemaa jalaväerügemendis, kuid juba järgmisel aastal tõusis ta ooberstleitnandiks ning asus juhatama Pärnu maapataljoni. Selle pataljoniga kuulus ta Schwengelmi Liivimaa jalaväerügementi, ning viibis Pärnus kuni 1710. aastani, mil linn venelaste poolt ära võeti. 
11. augustil 1710 võttis ta osa von Schwengelmi korraldatud sõjanõukogust, kus arutati linna kaitsmise võimalust. Tema koos teise rügemendi ooberstleitnandi Niklaes von Vetterniga arvas ta: "Kuna ei ole näha mingit abi ega pääsemist ning mingi kaitsetegevus ei ole enam mõeldav, siis ei näe nad, kuidas võiks mõistlikult kauemini vastu pidada." 
Pärnu langemisel sattus ilmselt ka Wolffelt vangi. 
Isiklikku.
Magnus Friedrich von Wolffelt abiellus 1682. aastal Ebba Maria von Wangersheimiga. 
Neil oli üheksa last: Magnus Johann, Adam Johann, Magnus Friedrich, Carl Reinhold, Margareta Dorothea, Christina, Magnus Gustav ja Johanna von Wolffelt. 
Adam Johann, Magnus Friedrich ja Carl Renhold teenisid samuti Schwengelmi rügemendis.
Hirviklased

Hirviklased ("Tragulidae") on sugukond imetajaid sõraliste seltsist. Nad meenutavad väikeseid tervakoonulisi sarvedeta hirvi või väiksemaid antiloope. Hirvikud on kõige väiksemad nüüdisaegsed sõralised: neist väikseima, kääbuskantšili õlakõrgus on keskmiselt 30 cm ning pikkus 45 cm. 
Hirvikuid leidub Lõuna- ja Kagu-Aasia metsades. Vaid üks liik, vesihirvik, elutseb Kesk- ja Lääne-Aafrika vihmametsades.
Heinrich von Hastfer

Heinrich von Hastfer (1651–1724) oli Rootsi sõjaväelane ja kindralmajor, kes osales Põhjasõjas ning juhatas Tartu maapataljoni. . 
Elulugu.
Heinrich von Hastfer sündis 1651. aastal Liivimaal. Tema vanemad olid Odert von Hastfer ja Elisabeth Dorothea von Hastfer.
Sõjaväelist teenistust alustas ta Karjala ratsarügemendis, kus sai 1671. aastal kornetiks. 1675. aastal oli ta juba leitnant ning aasta hiljem kaptenleitnant. 1677. aastal osales ta Lundi lahingus, kust saadud haava tõttu ta ühest käest halvatuks jäi. Selle tõttu pidi ta sõjaväest erru minema.
Siiski asus ta Põhjasõja ajal taas teenistusse. 1701. aastal määrati ta Tartu maapataljoni ülemaks, selleks oli ta ülendatud ka ooberstleitnandi auastmesse. Üksuse juhi koha kaotas ta 1704. aastal Tartu langemisega, kuid see tema sõjaväekarjääri veel ei lõpetanud. 1706. aastal oli ta Vellingki Ingerimaa jalaväerügemendis ooberst.
1710. aastal langes ta Viborgis venelaste kätte vangi. Naasis koju 1722. aasta aprillis ning läks samal aastal kindralmajorina lõplikult erru.
Heinrich Hastfer suri 22. septembril 1724 Ravlundas.
Isiklik elu.
Heinrich von Hastfehr abiellus Margaretha von Oerteni ning Margaretha Elisabeth Armfeldtiga.
Tal oli viis last: Elisabeth Dorothea, Augusta Eufrosyne, Fabian Heinrich, Odert Johann ja Mauritz von Hastfer.
Maud Wagner

Maud Stevens Wagner (varem Stevens; 12. veebruar 1877 – 30. jaanuar 1961) oli USA tsirkuseartist ja tätoveerija. Ta oli teadaolevalt esimene naissoost tätoveerija Ameerika Ühendriikides.
Elukäik.
Wagner sündis 1877. aastal Kansase osariigis Emporias David Van Bran Stevensi ja Sarah Jane McGee peres.
Wagner oli akrobaat ja kondiväänaja, kes töötas paljudes rändtsirkustes. Ta tutvus 1904. aastal Saint Louise maailmanäitusel tätoveerija Gus Wagneriga. Wagner vahetas mehega kohtingu tätoveerimise õppetunni vastu ja mitu aastat hiljem nad abiellusid. Nende tütar Lotteva hakkas tätoveerimisega tegelema juba üheksa-aastaselt ja hiljem sai ka temast tätoveerija.
Oma abikaasalt õppis Wagner, kuidas teha traditsioonilisi käsitsi tätoveeringuid, kuigi selleks ajaks oli juba tätoveerimismasin leiutatud (leiutaja Samuel O'Reilly, 8. detsembril 1891) ja hakkas ise tätoveerijaks. Wagnerid olid viimased tätoveerijad, kes töötasid käsitsi, ilma kaasaegse tätoveerimismasinata. Maud Wagner oli teadaolevalt esimene Ameerika Ühendriikide naistätoveerija.
Pärast tsirkusest lahkumist reisisid Maud ja Gus Wagner mööda USA-d, töötades nii tätoveerijate kui ka "tätoveeritud atraktsioonidena" vodevillimajades, maamessidel ja mängusaalides. Neid tunnustatakse tätoveerimiskunsti levitamise eest riigi sisemaale, kaugemale rannikuäärsetest linnadest ja asulatest, kus see komme oli alguse saanud.
Maud Wagner suri vähki, surm saabus tütre kodus Lawtonis Oklahoma osariigis. Ta on maetud Kansase osariigis Chase'i maakonnas Homestead Townshipis asuvale Homesteadi kalmistule.